Public procurement notice: Voluntary Ex Ante Transparency Notice
Published: 2025-11-18
Buyer: Forsvarsministeriets Materiel- og Indkøbsstyrelse
Country: DK
Region: DK012
Contract type: Supplies
Procedure: Negotiated without a prior call for competition
CPV classification: 35000000: Security, fire-fighting, police and defence equipment | 35400000: Military vehicles and associated parts
Estimated value:  EUR

Technical requirements: Forsvarsministeriets Materiel- og Indkøbsstyrelses (herefter ”FMI”) agter at indgå en kontrakt med KNDS Deutschland GmbH & Co. KG (herefter ”KNDS”), der omfatter anskaffelse af tre såkaldte hjuludlæggere af typen Wheeled Bridge Layer (WBL) LEGUAN 10x10 samt tilhørende teknisk dokumentation, træning, specialværktøj, testudstyr og en initial reservedelspakke. 

Kontrakten giver desuden FMI mulighed for løbende tilkøb af mekanikerstøtte og reservedele (og reparation af disse) i op til 20 år (svarende til hjuludlæggernes forventede levetid) efter levering (forventeligt 2029). Kontrakten muliggør således, at disse ydelser kan anskaffes under rammeaftaler vedrørende de danske Leopard 2-kampvogne, som FMI og KNDS allerede har indgået. 

Den type hjuludlægger, der anskaffes, er en femakslet terrænlastvogn med et integreret udlæggersystem, der kan håndtere både 14 meter og 26 meter LEGUAN-broer, som anvendes af det danske forsvars panserbrovogne (på en Leopard 2-platform). Hjuludlæggeren er specialdesignet til at opsamle og udlægge LEGUAN-broer som led i gennemførelse af militære operationer og udgør et vitalt kampstøtte-system, idet den øger fleksibiliteten og mobiliteten af det samlede brosystem. 

Ved kontrakten vil hjuludlæggerne – på linje med Leopard 2-kampvognene og panserbrovognene – blive omfattet af KNDS’ løbende systemansvar i henhold til den "systemhusaftale”, som parterne indgik i 2013, og kontrakten vil således formelt blive indgået som et tillæg til denne aftale.

Anskaffelsen har hastende karakter og er en del af den danske oprustning afledt af den sikkerhedspolitiske situation. Anskaffelsen udgør således en del af opbygningen af 1. Brigade til en tung brigade, som skal sikre, at Danmark kan leve op til NATOs styrkemål. Anskaffelsen skal medvirke til at styrke brigadens kampkraft i form af øget broudlægningskapacitet, hvilket øger manøvrefriheden. 

Kontrakten tildeles direkte — uden udbud — til KNDS, idet der foreligger en eneleverandørsituation i medfør af forsvars- og sikkerhedsdirektivet art. 28, stk. 1, litra e, jf. nærmere nedenfor.
Leveringen skal ske i Danmark på en lokation, som vil blive angivet af FMI inden levering.
FMI følger proceduren i § 4 i klagenævnsloven (lov nr. 492 af 12. maj 2010 med senere ændringer). Aftalen vil ikke blive indgået før udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2.

I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en aftale uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en aftale, forudsat at bekendtgørelsen indeholder begrundelsen for ordregiverens beslutning om at tildele aftalen uden forudgående offentliggørelse af en udbudsbekendtgørelse i Den Europæiske Unions Tidende.

Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud,
og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.

Klagenævnet for Udbuds egen vejledning om klager er tilgængelig på Klagenævnets hjemmeside.


Winner: KNDS Deutschland GmbH & Co. KG
Award value: 60000000